Up-285/06
Natisni
Opravilna št.:
Up-285/06
Datum odločitve:
31. 1. 2007
ECLI:
ECLI:SI:USRS:2007:Up.285.06
Akt:
Ustavna pritožba zoper sodbo Višjega sodišča v Ljubljani št. II Cp 2195/2004 z dne 14. 9. 2005 v zvezi s sodbo Okrajnega sodišča v Sevnici št. P 88/2001 z dne 5. 10. 2004 in zoper sklep Okrajnega sodišča v Sevnici št. P 88/2001 z dne 19. 1. 2006
Izrek:
Ustavna pritožba zoper sodbo Višjega sodišča v Ljubljani št. II Cp 2195/2004 z dne 14. 9. 2005 v zvezi s sodbo Okrajnega sodišča v Sevnici št. P 88/2001 z dne 5. 10. 2004 in zoper sklep Okrajnega sodišča v Sevnici št. P 88/2001 z dne 19. 1. 2006 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Ustavno sodišče zavrže prepozno vloženo ustavno pritožbo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 3. 2006
Vrsta odločitve:
sklep
Vrsta rešitve:
zavrženje
Dokument:
US27128
Dokument v PDF obliki:
Up-285-06.pdf
114 KB
Prenesite datoteko
Up-285/06-6
31. 1. 2007
SKLEP
Ustavno sodišče je v postopku za preizkus ustavne pritožbe A. A. in B. B., obeh iz Ž. pri Ž. Ž., na seji senata 16. januarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Ljubljani št. II Cp 2195/2004 z dne 14. 9. 2005 v zvezi s sodbo Okrajnega sodišča v Sevnici št. P 88/2001 z dne 5. 10. 2004 in zoper sklep Okrajnega sodišča v Sevnici št. P 88/2001 z dne 19. 1. 2006 se zavrže.
Obrazložitev
1. Sodišče prve stopnje je s sodbo št. P 88/2001 z dne 5. 10. 2004 delno ugodilo tožbenemu zahtevku pritožnikov za izstavitev zemljiškoknjižne listine zaradi pridobitve lastninske pravice s priposestvovanjem. Višje sodišče je s sodbo št. II Cp 2195/2004 z dne 14. 9. 2005  pritožbo pritožnikov zavrnilo in potrdilo sodbo sodišča prve stopnje. Po pravnomočnosti zadeve je sodišče prve stopnje s sklepom št. P 88/2001 z dne 19. 1. 2006 odločilo, da se začasna odredba s prepovedjo odtujitve in obremenitve nepremičnine, ki je bila dovoljena med pravdo, izbriše.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Ustavno sodišče je že večkrat odločilo, da si pritožnik z vložitvijo nedovoljenega pravnega sredstva ne zavaruje roka za vložitev ustavne pritožbe. V obravnavani zadevi je bila revizija pritožnikov zoper izpodbijano sodbo Višjega sodišča zavržena kot nedovoljena. To pomeni, da je rok za vložitev ustavne pritožbe zoper sodbo Višjega sodišča v Ljubljani št. II Cp 2195/2004 z dne 14. 9. 2005 v zvezi s sodbo Okrajnega sodišča v Sevnici št. P 88/2001 z dne 5. 10. 2004 začel teči z vročitvijo sodbe Višjega sodišča pritožnikoma oziroma njuni pooblaščenki. Ker je bila izpodbijana sodba Višjega sodišča pooblaščenki pritožnikov vročena najkasneje do dneva izdaje prvostopenjskega sklepa o zavrženju revizije, torej do 10. 11. 2005, je ustavna pritožba, vložena 3. 3. 2006, očitno prepozna. Zato jo je Ustavno sodišče zavrglo.
3. Po prvem odstavku 51. člena ZUstS se ustavna pritožba lahko vloži šele, ko so izčrpana vsa pravna sredstva. V skladu s prvim odstavkom 363. člena Zakona o pravdnem postopku (Uradni list RS, št. 26/99 in nasl. – ZPP) je zoper izpodbijani sklep Okrajnega sodišča v Sevnici št. P 88/2001 z dne 19. 1. 2006  dovoljena pritožba. Zoper prvostopenjsko sodno odločbo v takšnem primeru ustavna pritožba ni dovoljena, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić